b'\n_START_ARTICLE_\nLapija\n_START_SECTION_\nIstorija\n_START_PARAGRAPH_\nDabartin\xc4\x97s Laplandijos teritorij\xc4\x85 sudar\xc4\x97 istorin\xc4\x97s Laponijos, Ostrobotnijos ir Vesterboteno provincijos. XIX a. nuo \xc5\xa0vedijos atskyrus Suomij\xc4\x85, istorin\xc4\x97 Laponija buvo padalinta tarp \xc5\xa0vedijos ir Suomijos. Suomijos teritorijoje visa dabartin\xc4\x97 Lapija buvo administruojama kaip Oulu grafyst\xc4\x97s dalis._NEWLINE_Atskira Laplandijos provincija (ar grafyst\xc4\x97) buvo \xc4\xafkurta 1936\xc2\xa0m., atskyrus teritorijas nuo Oulu provincijos. Po Antrojo pasaulinio karo Petsamo ir Salla teritorijos buvo perleistos Soviet\xc5\xb3 S\xc4\x85jungai. Administraci\xc5\xa1kai provincija sutapo su Lapijos regionu (ji ir Aland\xc5\xb3 salos buvo vienintel\xc4\x97s Suomijos provincijos kartu esan\xc4\x8dios ir regionai)._NEWLINE_Provincijos savivaldai atstovavo i\xc5\xa1 7 provincini\xc5\xb3 ministerij\xc5\xb3 sudaryta valstybin\xc4\x97 Laplandijos provincin\xc4\x97 valdyba. Laplandijos provincijos herb\xc4\x85 sudar\xc4\x97 istorini\xc5\xb3 Laponijos ir Ostrobotnijos provincij\xc5\xb3 herbai._NEWLINE_2009\xc2\xa0m. Suomijoje panaikinus provincijas, panaikinta ir dvigubas Lapijos valdymas. Dabar Lapija yra tik regionas.\n_START_SECTION_\nValdymas\n_START_PARAGRAPH_\nRegionas smulkiau skirstomas \xc4\xaf 6 subregionus, kurie dar skirstomi \xc4\xaf 21 savivaldyb\xc4\x99 arba municipalitet\xc4\x85. 21 municipalitetas sudaro 1 region\xc4\x85, kuris valdomas Laplandijos Regionin\xc4\x97s Tarybos (suom. Lapin liitto; \xc5\xa1ved. Lapplands f\xc3\xb6rbund)_NEWLINE_Lapijoje gyvena apie 3,6\xc2\xa0% vis\xc5\xb3 Suomijos gyventoj\xc5\xb3, ir tai yra ma\xc5\xbeiausiai apgyvendinta Suomijos teritorija. Did\xc5\xbeiausi miestai yra Rovaniemis (administracinis centras), Kemis, ir Tornijas. I\xc5\xa1 185 000 gyventoj\xc5\xb3, 5\xc2\xa0% sudaro samiai._NEWLINE_\xc5\xa0iauriausios Laplandijos savivaldyb\xc4\x97s, kuriose samiai sudaro daugum\xc4\x85, suformuoja Sami\xc5\xb3 juridin\xc4\x99 teritorij\xc4\x85. \xc5\xa0i sami\xc5\xb3 organizacija veikia lygiomis teis\xc4\x97mis su provincija._NEWLINE_Laplandijos regionas naudoja istorin\xc4\x97s Laponijos herbo variant\xc4\x85.'